
1. Ümumi müddəalar
	
0. Orta ixtisas təhsilinin 040515 – “ Elektrik təchizat (Sahələr üzrə)” ixtisası üzrə Təhsil Proqramı (bundan sonra ixtisas üzrə Təhsil Proqramı) “Təhsil haqqında” Azərbaycan Respublikasının Qanununa, Azərbaycan Respublikasının Nazirlər Kabinetinin müvafiq qərarlarına, eləcə də “Azərbaycan Respublikasının ömür boyu təhsil üzrə Milli Kvalifikasiyalar Çərçivəsi (AzMKÇ)” sənədinə və  “Orta ixtisas təhsili üzrə ixtisasların Təsnifatı”na uyğun hazırlanmışdır.
0. Təhsil Proqramının məqsədləri aşağıdakılardır:
· İxtisas üzrə məzunun kompetensiyalarını, ixtisasın çərçivəsini, fənlər üzrə tədris və öyrənmə metodlarını, qiymətləndirmə üsullarını, təlim nəticələrini, kadr hazırlığı aparmaq üçün infrastruktura və kadr potensialına olan tələbləri, tələbənin təcrübə keçmə, işə düzəlmə və təhsilini artırma imkanlarını müəyyənləşdirmək;
· Tələbələri və işəgötürənləri məzunların əldə etdiyi bilik və bacarıqlar, eləcə də təlim nəticələri barədə məlumatlandırmaq;
· Təhsil Proqramı üzrə kadr hazırlığının bu proqrama uyğunluğunun qiymətləndirilməsi zamanı bu prosesə cəlb olunan ekspertləri məlumatlandırmaq.
0. Təhsil Proqramı tabeliyindən, mülkiyyət növündən və təşkilati – hüquqi formasından asılı olmayaraq, Azərbaycan Respublikasında fəaliyyət göstərən və həmin ixtisas üzrə subbakalavr hazırlığını həyata keçirən bütün orta təhsil müəssisələri üçün məcburidir.
0. Tələbənin (xüsusi təyinatlı orta ixtisas təhsili müəssisələrinin tələbələri istisna olmaqla) 5(beş) günlük iş rejimində həftəlik auditoriya və auditoriyadan kənar ümumi yükünün həcmi 45 saatdır(ümumi təhsil fənləri istisna olmaqla). Həftəlik auditoriya saatlarının həcmi ümumi həftəlik yükün 50%-dən çox olmamalıdır. İxtisasın xüsusiyyətindən asılı olaraq həftəlik yükün həcmi dəyşdirilə bilər.
1. Məzunun kompetensiyası

0. Təhsil Proqramının sonunda məzun AzMKÇ-nin 5-ci səviyyəsində nəzərdə tutulmuş deskriptorlarla yanaşı, aşağıdakı ümumi kompetensiyalara yiyələnməlidir:
· İxtisası üzrə Azərbaycan dilində şifahi və yazılı ünsiyyətə;
· Ən azı bir xarici dildə şifahi və yazılı ünsiyyətə;
· Azərbaycan dövlətçiliyinin tarixi, hüquqi, siyasi, idoloji əsasları və müasir dünyadakı yeri və roluna dair sistemli və hərtərəfli biliklərə;
· İş yerində informasiya-komunikasiya texnologiyalarından səmərəli istifadə bacarığına;
· Komandada iş, problemin həllinə ortaq yanaşma bacarığına;
· Yeni şəraitə uyğunlaşmaq, təşəbbüs irəli sürmək və uğur qazanmaq bacarığına;
· Məsələlərin həlli üçün əlavə məlumat resurslarını müəyyən etmək və seçə bilmək bacarığına;
· Peşəkar məqsədlər üçün müvafiq məlumatı təhlil etmək, ümumiləşdirmək və tətbiq etmək bacarığına;
· Peşəkar fəaliyyətini planlaşdırmaq və təşkil etmək, gələcək təhsilini və mövcud bacarıqlarını təkmilləşdirmək, vaxtı idarə etmək və tapşırıqları vaxtında tamamlamaq bacarığına;
· Fəaliyyətində sosial və ekoloji məsuliyyətə, eləcə də etik yanaşmaya, həmçinin keyfiyyətə üstünlük vermək bacarığına;
· Bilik və bacarıqlarını inkişaf etdirmək məqsədilə vəziyyəti və özünü yenidən qiymətləndirmək və özünütənqid bacarığına.
2.2. Təhsil proqramının sonunda məzun aşağıdakı peşə kompentasiyalarına yiyələnməlidir.
0. Kollektivdə işləmək qabiliyyətinə malik olmalı.
0. İxtisasa uyğun yeni ideyalar irəli sürməyi bacarmalı.
0. Müstəqil işləmək, təşəbbüskarlıq və liderlik bacarığı olmalı.
0. Riyazi fiziki, kimyəvi və informasiya anlayışları, mühəndis maşın qrafikası, elektromaşın  energetika sahəsində istifadə olunan sxemləri oxumaq və tətbiq etmək qabiliyyətinə malik olmalı.
0. İşi təşkil etmək və planlaşdırmaq qabiliyyətinə malik olmalı.
0. Elektrik  avadanlıqlarının müxtəlif növləri və qurğuların  hesabı və seçilmə prinsipləri bilməlidir.          
0. Elektroenergetikada və elektrik təchizatı sistemlərinin iş rejimlərinin hesablanması və qiymətləndirilməsi üsullarını bilməlidir.          
0. Elektrik təchizatında qəzaların ləğv edilməsini və elektrik avadanlıqların mühafizə olunması tətbiq etməlidir. 
0. Elektrik  təchizatı sistemlərində gedən prosesləri təhlil etmək.
0. Bir və ya bir neçə fəhlə peşəsini və quluqçu vəzifəsini yerinə yetirmək.

3.Təhsil proqramının strukturu

3.1.   Təhsil Proqramı 040515 “ Elektrik təchizatı (sahələr üzrə)” ixtisası 120 (2 il) AKTS kreditindən ibarətdir. Kreditlər aşağıdakı şəkildə bölüşdürülür:
	Fənlərin sayı
	Fənnin adı
	AKTS kredit

	Ümumi fənlər

	1. 
	Azərbaycan tarixi
Bu fənn Azərbaycanın dövlətçilik ənənələrinin yaranması, formalaşması və inkişafını sistemli şəkildə, xronolji ardıcıllıqla öyrənir, Azərbaycan dövlətçiliyinin formalaşmasında siyasi, ideoloji,iqtisadi, mədəni amillərin rolunu təhlil və tədqiq edilir. Müasir dünyada Azərbaycan dövlətinin yeri və rolu sistemli təhlil edilir.
	5

	1. 
	Azərbaycan dilində işgüzar və akademik kommunikasiya
Bu fənn çərçivəsində tələbələrə Azərbaycan dilində təqdimat etmək, natiqlik, akademik və işgüzar yazı bacarıqlarının aşılanmasına xüsusi diqqət yetirilməlidir.
	4

	1. 
	Xarici dildə işgüzar və akademik kommunikasiya
Bu fənn çərçivəsində tələbələrə xarici dillərdən birində ixtisası üzrə təqdimat etmək, natiqlik, akademik və işgüzar yazı,şifafi və yazılı bacarıqların aşılanmasına xüsusi diqqət yetirilməlidir.
	15

	1. 
	Seçmə fənlər (Seçmə fənlər orta ixtisas təhsili müəssisəsi tərəfindən müəyyən edilir. İxtisasın spesifikasından asılı olaraq seçmə fənlər dəyişdirilə bilər.)

	4.1
	Fəlsəfə
	3

	
	Sosiologiya
	

	
	Hüququn əsasları
	

	
	Məntiq
	

	
	Etika və estetika
	

	
	Multikulturalizmə giriş
	

	4.2
	İnformasiya texnologiyaları (ixtisas üzrə)
	3

	
	İnformasiyanın idarə edilməsi
	

	
	Sahibkarlığın əsasları və biznesə giriş
	



	İxtisas fənləri

	5.
	Riyaziyyat
Bu fənn çərçivəsində xətti cəbrin əsaslarının, matrislər determinantların, xətti tənliklər sisteminin, iki tərtibli əyrilərin, fəzada düz xətt və müstəvilərin, diferensial tənliklər və onların növlərinin, kombinatorikanın əsaslarının öyrənilməsinə xüsusi diqqət yetirilməlidir.
	6

	6.
	Mühəndis qrafikası
Bu fənn çərçivəsində çertyojların qrafiki tərtib olunmasının, tərsimi həndəsənin əsaslarının, kəsim və kəsiklərin, aksonometrik proyeksiyaların, hissələrin çertyojlarının tərtibinin, birləşmələr və yığım çertyojunun, kompüter qrafikasının əsaslarının öyrənilməsinə xüsusi diqqət yetirilməlidir.
	4

	7.
	Fizika
Bu fənn çərçivəsində təbiətdə baş verən hadisələrin əsasını təşkil edən qanunları, fiziki nəzəriyyələrə yiyələnib ondan istifadə edərək, təbiət hadisələrini həm kəmiyyət həm də keyfiyyətcə izah etməyi, mövzuları məntiqi didaktik təhlil etməyi hər mövzuya aid məsələlərin həlli yollarını tapmağı öyrənib, bilməlidir. 
Fizika və onun qanunlarını digər fənlərlə əlaqələndirməyi, əldə etdiyi bilikləri təcrübəyə tətbiq etməyi bacarmalıdır.
	4

	8.
	Elektrotexnika və elektronika
Bu fənn çərçivəsində elektron cihazlarının təsnifatını, onların quruluşu və tətbiq sahələrini, elektrotexnikanın əsas qanunlarını, keçiricilərdə, yarımkeçiricilərdə və dielektriklərdə fiziki proseslərin əsaslarını, elektrik sxemlərinin parametrlərini və onların ölçü vahidlərini,  elektrik və elektron cihazlarının seçilməsi prinsiplərini, elektrik enerjisinin alınması, ötürülməsi və istifadə olunması üsullarını, elektrotexniki cihazların quruluşunu, iş prinsipini və əsas xarakteristikalarını bilməlidir.
Müəyyən parametr və xarakteristikalara malik elektrik cihazlarını və avadanlıqlarını, elektron qurğularını seçməyi, texnoloji maşın və aparatların nəzarət ötürücü elektrik avadanlıqlarını və mexanizmlərini düzgün istismar etməyi, elektrik ölçü cihazlarından və alətlərindən istifadə etməyi və ölçüləri çıxarmağı, elektrik dövrələrini yığmağı, prinsipial, elektrik və yığma sxemlərini oxumağı bacarmalıdır.
	6

	9. 
	Elektrik  təchizatının əsasları
Bu fənn çərçivəsində bilməlidir
Elektrik təchizat sistemində istifadə olunan qurğuların düzgün seçilməsini, onların iş prinsipini, elektrik stansiyalarının növlərini, yüksək və alçaq gərginlik avadanlıqlarının düzgün seçilməsini vəzifələrini, elektrik enerjisinin istehsalını, paylanmasını, elektrik avadanlıqlarının növlərini, iş prinsipini, elektrik təchizat sisteminin iş rejimini, kateqoriyasını, elektrik təchizat sxemlərini, onların qurulmasını, tətbiqini bilməlidir.
	6

	10
	Elektrik maşınları və elektrik intiqalı
Bu fənn çərçivəsində tələbələr müasir elektromexaniki enerji çeviriciləri üzrə nəzəri bazanın və praktiki vəzifələri uğurla həll etməyə imkan verən biliklərin öyrənilməsini nəzərdə tutur. Elektrik maşınlarının əsas konstruksiyaları, onların işinin fiziki prinsipləri və texniki xarakteristikaları, tətbiq sahələri, elektrik maşınların istismar keyfiyyətlərinin yüksəldilməsinə kömək edən texniki məsələlər  və avtomatlaşdırılmış elektrik intiqalı mexanizmlərinin idarəedilməsi məsələləri öyrənirlər.
	4

	
	Cəmi:
	30

	....
	Orta ixtisas təhsili müəssisəsi tərəfindən müəyyən edilən fənlər1
Burada  olan fənlər hər bir orta ixtisas təhsili müəssisəsi tərəfindən fərdi qaydada müəyyən edilir və həmin ixtisasın tədris planında əksini tapır.
	30

	Təcrübə

	...
	İstehsalat təcrübəsi
Təcrübənin növü istehsalat xarakterlidir. Keçirilmə üsulu stasionar və səfərə getmə ola bilər. Təcrübənin tipi peşəkar bacarıq və peşəkar fəaliyyət təcrübəsi əldə etməkdir. 
Təcrübənin məqsədi: təhsilalanın nəzəri hazırlığının möhkəmləndirilməsi və dərinləşdirilməsi, müstəqil peşəkar istehsalat fəaliyyətində praktiki bacarıq, səriştə və təcrübənin əldə edilməsi.
Təcrübənin vəzifələri: müəsisənin istehsal fəaliyyətini təhlil etmək bacarığı, müəsissənin real fəaliyyətinin öyrənilməsinə əsaslanaraq peşə fənlərinin öyrənilməsində tələbələr tərəfindən əldə olunan nəzəri biliklərin dərinləşdirilməsi və möhkəmləndirilməsi və təhlili bacarıqlarının əldə edilməsi, avadanlıqlar və onların texnoloji imkanları ilə tanışlıq, istehsalın avtomatlaşdırma hazırlığı vasitələri ilə tanışlıq, istehsalın konstruktor- texnoloji təminatının layihələndirilmiş proseslərin, qurğularının sistem və vasitələrinin iş prinsiplərinin təsvirinin tərtib edilməsi, mövcud standartlar, metodiki və normativ sənədlərin qaydaları, texniki sənədlər əsasında işləmələr, eləcə də yerinə yetirilmiş layihələrin reallaşdırılması üçün təklif və tədbirlərin işlənib hazırlanması.
Təcrübənin qısa xülasəsi: peşə fəaliyyətinin əsaslarını öyrənmək, peşə fəaliyyətinin məzmunu, metodu və təşkilinin öyrənilməsi. Təcrübə yerində işçi peşələrinin xüsusiyyətlərinin öyrənilməsi. Peşəkar məzmunlu istehsal tapşırıqlarının yerinə yetirilməsi, kollektivdə iş təcrübəsi və ünsiyyət bacarıqlarını qazanmaq, peşəkar iş bacarıqlarını mənimsəmək.
	30


1Bu fənlər professor-müəllim heyətinin təcrübəsi, tədqiqat infrakstrukturu, yerli və beynəlxalq iş imkanları nəzərə alınaraq orta ixtisas təhsili müəssisəsi tərəfindən təklif edilir. Orta ixtisas təhsili müəssisəsi tərəfindən müəyyən edilən fənlər tələbələr üçün seçmə xarakteri daşımalı, eləcə də tələbələrin xarici mübadilə proqramlarında iştirakına şərait yaratmalıdır.


3.2. Orta ixtisas təhsil müəssisələrinə hər hansı ixtisas üzrə ümumi təhsil bazasından tələbə qəbulu olduğu halda, ixtisasın təhsil proqramında aşağıdakı ümumtəhsil fənlər bölümü nəzərdə tutulmalıdır.
	Ümumi fənlər

	Fənn bölümünün kodu
	Fənlərin adı
	Saat miqdarı (həftəlik)

	ÜF-B01
	Azərbaycan dili 
	3

	ÜF-B02
	Ədəbiyyat
	2

	ÜF-B03
	Xarici dil
	4

	ÜF-B04
	İkinci xarici dil
	2

	ÜF-B05
	Azərbaycan tarixi
	2

	ÜF-B06
	Ümumi tarix
	1

	ÜF-B07
	Riyaziyyat
	5

	ÜF-B08
	İnformatika
	2

	ÜF-B09
	Fizika
	2

	ÜF-B10
	Kimya
	2

	ÜF-B11
	Biologiya
	2

	ÜF-B12
	Coğrafiya
	2

	ÜF-B13
	Gənclərin çağırışaqədərki hazırlığı
	2

	ÜF-B14
	Fiziki tərbiyə
	2

	Cəmi:
	
	33

	ÜB-B15
	Dərsdənkənar məşğələlər
	2

	Yekun:
	
	35



	Tədris rus dilində aparılan aruplar üçün

	Ümumi fənlər

	Fənn bölümünün kodu
	Fənlərin adı
	Saat miqdarı (həftəlik)

	ÜF-B01
	Rus  dili 
	3

	ÜF-B02
	Ədəbiyyat
	2

	ÜF-B03
	Azərbaycan dili- dövlət dili kimi
	2

	ÜF-B04
	Xarici dil
	4

	ÜF-B05
	Azərbaycan tarixi
	2

	ÜF-B06
	Ümumi tarix
	1

	ÜF-B07
	Riyaziyyat
	5

	ÜF-B08
	İnformatika
	2

	ÜF-B09
	Fizika
	2

	ÜF-B10
	Kimya
	2

	ÜF-B11
	Biologiya
	2

	ÜF-B12
	Coğrafiya
	2

	ÜF-B13
	Gənclərin çağırışaqədərki hazırlığı
	2

	ÜF-B14
	Fiziki tərbiyə
	2

	Cəmi:
	
	33

	ÜB-B15
	Dərsdənkənar məşğələlər
	2

	Yekun:
	
	35



Qeydlər:
· Ümumtəhsil fənləri tədris olunduğu halda, həmin fənlərə kreditlər ayrılmır.
· Hər iki bölmə üzrə fənlərin tədrisinə ayrılan həftəlik saatların miqdarı ixtisasdan asılı olaraq (saatların cəmi dəyişmədən) dəyişdirilə bilər.
· Dərsdənkənar məşğələ saatlarının miqdarı həftəlik saatların maksimal miqdarının 20 faizindən çox ola bilməz.
· Zəruri hallarda dərsdənkənar məşğələ saatlarından fənnin (fənlərin)tədrisinə ayrıla bilər.

0. Orta ixtisas təhsili müəssisəsinə hər hansı ixtisas üzrə ümumi təhsil bazasından tələbə qəbulu olduğu halda, birinci tədris ilində təhsil aşağıdakı istiqamətlər üzrə təşkil olunur:
· Mövcud qanunvericiliyə uyğun olaraq, meyil və maraqları, potensial imkanları nəzərə alınmaqla tələbələr üçün müxtəlif təmayül üzrə;
· Təmayülləşmə tətbiq olunmayan istiqamətlər üzrə.
0. Təmayülləşmə tətbiq olunan istiqamətlər üzrə fənlər və onlara ayrılan saatların miqdarı tam orta təhsil səviyyəsi üzrə Təhsil Nazirliyi tərəfindən təsdiq edilən müvafiq tədris planlarına (X və ya XI siniflərdən birinin fənn və saatlarına) uyğun olaraq müəyyən edilir.

1. Tədris və öyrənmə

4. 1  Tədris və öyrənmə mühiti elə təşkil olunmalıdır ki, tələbələr təhsil proqramının ikinci bəndində
         nəzərdə tutulan təlim nəticələrini əldə edə bilsinlər.
4.2 Tədris və öyrənmə metodları müvafiq sənədlərdə (məsələn, müəllimin sillabusunda və s.) təsvir edilməli və ictimaiyyətə (məsələn, kollecin veb səhifəsində, proqramın broşurlarında və s.) açıq olmalıdır.
1. Tədris və öyrənmə metodları innovativ təhsil təcrübələri nəzərə alınaraq davamlı şəkildə nəzərdən keçirilməli və təkmilləşdirilməlidir. Tədris və öyrənmə metodlarının müntəzəm şəkildə təkmilləşdirilməsi kollecin keyfiyyət təminatı sisteminin bir hissəsi olmalıdır.
1. Təlim prosesində fərqli tədris metodlarından istifadə edilməlidir. Bu metodlar tələbəyönümlü yanaşmanı və tələbələrin təlim prosesində fəal rol oynamasını təşviq etməlidir. İstifadə edilə biləcək tədris və öyrənmə metodlarına aşağıdakıları nümunə olaraq göstərmək olar:
· təqdimatlar;
· müzakirələr;
· debatlar;
· müstəqil iş/araşdırma;
· layihələr;
· sahə işləri;
· rollu oyunlar;
· hesabatlar;ekspert metodu;
· simulyasiyala və s.
Bu metodlar aşağıdakı formalarda həyata keçirilə bilər:
· mühazirə (o cümlədə audio və video) və seminarlar (o cümlədən distant);
· pratik məşğələlər;
· laborator məşğələlər və s.
Qeyd: sadalanan metodlar və formalar ixtisasın spesifikasından asılı olaraq seçilə və (və ya) dəyişdirilə bilər.
1. Təhsildə nəzəriyyə və praktiki təlim arasında tarazlıq gözlənilməlidir. Əsas diqqət əmək bazarının dəyişən ehtiyaclarına uyğun olaraq praktiki bacarıqların gücləndirilməsinə yetirilməlidir.
1. Təhsil proqramı tələbələrin müstəqilliyini dəstəkləməli və ömürboyu təlim konsepsiyasını inkişaf etdirməlidir. Təhsil prosesinin sonunda tələbə hər hansı istiqamətdə müstəqil işləyə bilməli və təhsilini ömürboyu davam etdirməyi bacarmalıdır.

1. Qiymətləndirmə

0. Qiymətləndirmə elə təşkil olunmalıdır ki, tələbələrin gözlənilən təlim nəticələrini əldə etmələri səmərəli şəkildə ölçülə bilsin. Bu, əldə olunan irəliləyişi monitorinq etməyə, təhsil proqramlarının nəticələrinə hər hansı dərəcədə nail olduğunu qiymətləndirməyə, eləcə də tələbələrlə fikir mübadiləsinə  şərait yratmağa və təhsil proqramlarının təkmilləşdirilməsi üçün ilkin şərtlərin formalaşdırılmasına yardım etməlidir (Əlavə 1.3).
0. Qiymətləndirməüsulları müvafiq sənədlərdə (məsələn,fənn proqramında, sillabusda və s.) təsvir edilməli və hamı üçün açıq olmalıdır (məsələn, təhsil müəssisəsinin veb səhifəsində, proqramın broşürlərində və s.).
0. Qiymətləndirmə üsulları innovativ tədris təcrübələri nəzərə alınaraq davamlı şəkildə nəzərdən keçirilməlivə təkmilləşdirilməlidir. Qiymətləndirmə üsullarının müntəzəm şəkildə yenilənməsi orta ixtisas təhsili müəssisəsinin keyfiyyət təminatı sisteminin bir hissəsi olmalıdır.
0. Tədris prosesində fərqli qiymətləndirmə üsullarındaan istofadə edilməlidir. Bu üsullar tələbəyönümlü yanaşmanı və tələbələrin təlim prosesində fəal rol oynamasını təşviq etməlidir. İstifadə edilə biləcək qiymətləndirmə üsullarına nümunələr:
· yazılı tapşırıqlar;
· bilik və bacarıqlara dair testlər, kompyuter əsaslı testlər;
· şifahi təqdimatlar;
· sorğular;
· açıq müzakirələr;
· praktika hesabatları, sahə işləri hesabatları;
· praktikada, laboratoriyada müşahidələrə əsasən bacarıqların qiymətləndirilməsi;
· layihə işlərinə dair hesabatlar;
· portfolionun qiymətləndirilməsi;
· frontal sorğu
· qrup şəklində və özünü qiymətləndirmə və s.
Qeyd: sadalanan üsullar fənin spesifikasından asılı olaraq seçilə və (və ya) dəyişdirilə bilər.
0. Təlim nailiyyətlərinin qiymətləndirilməsində istifadə olunan üsullar aydın müəyyənləşdirilmiş meyarlara əsaslanmalıdır və təhsil müddətində tələbənin əldə etdiyi bilik, bacarıq və qabiliyyət səviyyəsini düzgün və etibarlı şəkildə müəyyən etməyə imkan verməlidir. Təlim nəticələrinin qiymətləndirilməsi zamanı müəəlimlər şəffaflıq, qərəzsizlik, qarşılıqlı hörmət və humanistlik prinsiplərini rəhbər tutmalıdırlar.
0. Tələbələrə müəllimlərlə/qiymətləndiricilərlə təhsillərinin bütün aspektlərini, o cümlədən qiymətləndirmə prosesini müzakirə etmək imkanı verilməlidir. Orta ixtisas təhsili müəssisəsi müvafiq qaydalara uyğun olaraq qiymətləndirmə prosesi, yaxud qiymətlə bağlı apelyasiya prosedurlarını müəyyən etməlidir.
0. Akademik etika təhsil prosesində önəmli yer tutur.Tələbələrə akademik dürüstlüyə riayət etmək, plagiat problemini anlamaq önəmlidir. Onlar intellektual əməyin əqli mülkiyyət hüquqları barəsində məlumatlandırılmalıdırlar.
0. Orta xitisas təhsili müıssisəsinə ümumi təhsil bazasından tələbə qəbulu olduğu halda, qiymətləndirmə orta ixtisas təhsili müəsisəsinin müəyyən etdiyi qaydalara uyğun olaraq həyata keçirilir.
1. Proqramın və hər bir fənnin təlim nəticələri

0. Hər bir fənnin təlim nəticələrinin müəyyənləşdirilməsi və hər bir fənnin sillabusunun hazırlanması orta ixtisas təhsili müəssisəsinin/ akademik heyətin səlahiyyətindədir. Təhsil proqramının təlim nəticələri isə bu Proqramla müəyyən olunur. Orta ixtisas təhsili müəssisəsi təhsil proqramının təlim nəticələrinə əlavələr edə bilər.
0. Təlim nəticələri müvafiq olaraq bu proqramı  hazırlayan işçi qrupu və hər bir orta ixtisas təhsili müəsisəsi tərəfindən Əlavə 1.1-dəki formaya uyğun olaraq müəyyənləşdirilir. Təlim nəticələri matrisində (Əlavə 2) fənlərlə təlim nəticələri arasındakı əlaqə əks olunmalıdır. 
0. Təhsil Proqramının cəmiyyətinvə əmək bazarının dəyişən ehtiyaclarına cavab verən nəzəri və praktiki məzmunu təmin etməsi məqsədilə fənlərin sillabusları hər semestr yenilənməlidir. 

1. İnfrastruktur və kadr potensialı

1. Təhsil Proqramının tədris, öyrənmə və qiymətləndirmə prosesi orta ixtisas təhsili müəssisəsinin aşağıdakı infrastruktura malik olmasını zəruri edir. Orta ixtisas təhsil müəssisəsinin 040515 “Elektrik təchizatı (sahələr üzrə)” ixtisasının təhsil  proqramına müvafiq  hazırlanmış tədris planında nəzərdə tutulan fənlər üzrə dərslərin aparılması, təcrübələrin keçirilməsi üçün müvafiq avadanlıqlar və İKT-lə təchiz olunmuş kabinet və laboratoriyalar, kompyuter sinifləri, emalatxanalar və sair ilə təmin olunmuş maddi texniki bazası olmalıdır. Təhsil alanların orta ixtisas təhsil müəssisisəsinin lokal şəbəkəsinə, internetə, məlumat bazalarına, elektron kitabxanalarına, axtarış sistemlərinə çıxışı təmin edilməlidir.
1. Orta ixtisas təhsili müəsisələrinin professor-müəllim heyəti ən az bakalavr dərəcəsinə malik olur. Digər dövlət, yaxud özəl müəsisələrdən və/və ya digər müvafiq təşkilatlardan gələn peşəkarlar da tədrisə cəlb oluna bilərlər.






1. Təcrübə

2. Təcrübə tələbənin nəzəri biliklərinin praktikada tətbiqi, eləcə də peşə bacarıqlarının gücləndirilməsi baxımından vacibdir.
2. Təcrübə özəl şirkətdə, dövlət müəssisəsində, kollec, universitet, beynəlxalq təşkilat və şirkətlərdə və s. təşkil oluna bilər.
2. Təcrübədən əvvəl orta ixtisas təhsili müəsisəsivə təcrübə təşkil olunacaq şirkət/ müəssisə/ laboratoriya ilə müqavilə imzalamalıdır. Eyni zamanda, tələbənin fərdi müraciəti əsasında onun ixtisasına uyğun digər şirkət/ müəssisə/ laboratoriyada, o cümlədən xaricdə təcrübə keçməsinə icazə verilir. Müqavilədə şərtlər,tələbələrin hüquq və öhdəlikləri və digər zəruri təfərrüatlar əks olunur.
2. Təcrübənin qiymətləndirilməsi: Tədris planında nəzərdə tutulmuş təcrübənin qiymətləndirilməsi tələbənin təcrübəyə davamiyyətinə və hesabatın hazırlanmasına uyğun olaraq, müvafiq qaydada orta ixtisas təhsili müəssisəsinin rəhbəri tərəfindən yaradılmış komissiya qarşısından müdafiəsinə görə verilir.

1. Məşğulluq və ömürboyu təhsil

9.1.  Məzunun peşə  fəaliyyətinin xarakteristikası.
Peşə fəaliyyətinin əsas istiqamətləri:
Məzunun peşə fəaliyyətinin əsas sahələri:  
· Elektrik avadanlıqlarının müxtəlif növləri və qurğuların hesabı və seçilmə prinsipləri bilməlidir.          
· Elektroenergetikada və elektrik təchizatı sistemlərinin iş rejimlərinin hesablanması və qiymətləndirilməsi üsullarını bilməlidir.          
· Elektrik təchizatında qəzaların ləğv edilməsini və elektrik avadanlıqların mühafizə olunması tətbiq etməlidir. 
· Elektrik  təchizatı sistemlərində gedən prosesləri təhlil etmək.
· Elektrik təchizatı sistemlərində əsas və köməkçi avadanlıqları;
· texniki, texnoloji və normativ sənədlərin  hazırlanması;
· ilkin əmək kollektivləri.
· bir və ya bir neçə fəhlə peşəsinin və qulluqçu vəzifələrinin icrasını bacarmalıdır.
9.2. Orta ixtisas təhsili müəssisəsi Təhsil Proqramının məzunlarının məşğulluğuna dair müntəzəm sorğular keçirilməli, eləcə də vakant iş yerlərinə və məzunların işlə təmin olunma göstəricilərinə dair məlumatları öz veb səhifəsində yerləşdirməlidir.
9.3. Subbakalavr proqramının məzunları təhsillərini bakalavriat davam etdirə bilərlər. İxtisas uyğunluğu Təhsil Nazirliyi tərəfindən təsdiq edilmiş “Müvafiq ixtisaslar üzrə subbalavr dərəcəsini almış şəxslərin alı təhsil müəssisəsələrinin bakalavriat səviyyəsinə (əsas (baza ali) tibb təhsilinə) qəbulu ilə bağlı ixtisas seçimi cədvəli”nə müvafiq aparılır. 
9.4. Təhsil müddətində əldə olunan bilik, bacarıq və yanaşmalar məzunların müstəqil şəkildə ömür boyu təhsil almaları üçün ilkin şərtlərdəndir.
Qeyd: yalnız yekun dövlət attestasiya ilə bitən təhsil proqramları üçün nəzərdə tutulmuşdur. Təhsil Proqramında yekun dövlət attestasiyası nəzərdə tutulmadığı halda, onun kreditləri təcrübənin kreditlərinə əlavə olunur.
	
Razılaşdırılmışdır:

	Azərbaycan Respublikası Təhsil Nazirliyinin aparat rəhbərinin müavini



___________________ Yaqub Piriyev

“___” _______________ 2021-ci il 
	Texniki və Texnoloji ixtisaslar qrupu üzrə Dövlət Təhsil Proqramlarını hazırlayan işçi qrupun sədri, prof.


___________________ Nizami Yusubov

“___” _______________ 2021-ci il































Əlavə 1.1
Orta ixtisas təhsili müəssisəsi Təhsil Proqramı və hər fənn üzrə gözlənilən nəticələrini müəyyən etməlidir. 
	Təhsil Proqramının təlim nəticələri (PTN)

	PTN 1
	

	PTN 2
	

	PTN 3
	

	PTN 4
	

	PTN 5
	

	PTN 6
	



	Fənn üzrə təlim nəticələri (FTN)

	FTN 1
	

	FTN 2
	

	FTN 3
	

	FTN 4
	

	FTN 5
	

	FTN 6
	



Əlavə 1.2
Fənlərin və Təhsil Proqramının təlim nəticələrinin matrisi
	Orta ixtisas təhsili müəssisəsi aşağıdakı cədvəldən istifadə edərək ixtisasın Təhsil Proqramının ikinci bəndində nəzərdə tutulan təlim nəticələrinin əldə olunmasına necə dəstək verdiyini müəyyən etməlidir.
	
Blokun adı
	
Fənlərin adı
	Proqramın təlim nəticələri

	
	
	PTN1
	PTN2
	PTN3
	PTN4
	PTN5
	PTN6

	Humanitar fənlər
	Azərbaycan dilində işgüzar və akademik kommunikasiya
	X
	
	
	
	
	

	
	Azərbaycan tarixi
	X
	
	
	
	
	

	
	Xarici dildə işgüzar və akademik kommunikasiya
	X
	X
	
	
	
	





[bookmark: _GoBack]Əlavə 1.3
Fənnin təlim nəticələrinə nail olmaq məqsədilə istifadə olunan təlim və öyrənmə metodları və qiymətləndirmə üsulları
Fənni tədris edən müəllim fənn üzrə təlim nəticələrinin (bir fənn üzrə ən çoxu 4-5 sayda təlim nəticəsi) və hər təlim nəticəsi üzrə təlim və öyrənmə metodlarını, eləcə də qiymətləndirmə üsullarını müəyyən etməlidir. Bunun üçün aşağıdakı cədvəldən istifadə edilməlidir.
	
Fənnin adı
	
Təlim nəticələri
	Hər bir təlim nəticəsi üçün istifadə olunan təlim və öyrənmə metodları
	Hər bir təlim nəticəsi üçün istifadə olunan qiymətləndirmə üsulları

